Dmitrijs Lobanovs-Rostovskis
Dmitrijs Lobanovs-Rostovskis (krievu: Дмитрий Иванович Лобанов-Ростовский; dzimis 1758. gada 1. oktobrī, miris 1838. gada 25. jūlijā) bija krievu infantērijas ģenerālis un valsts darbinieks. Rīgas (Vidzemes, Igaunijas un Kurzemes) ģenerālgubernators no 1810. gada, pārņemot amatu no Frīdriha Bukshēvdena, līdz 1812. gadam, kad sākoties 1812. gada karam tika nomainīts ar Filipu Pauluči. Nostiprināja garnizonu, veica Daugavgrīvas cietokšņa pārbūvi. Krievijas armijas dienestā no 1779. līdz 1827. gadam. Piedalījās Krievu—turku karā (1768—1774), Krievu—turku karā (1787—1792) un Koscjuško sacelšanās apspiešanā. 1812. gada kara laikā nodarbojās ar kaujas daļu formēšanu. 1813. gadā tika iecelts Krievijas Valsts padomē. No 1817. līdz 1827. gadam bija Krievijas impērijas justīcijas ministrs.